PUHJA LASTEAIA HOOLEKOGU KOOSOLEKU PROTOKOLL NR 3

2019/2020 õ/a

03. juuni 2020

Algus: 17.55

Lõpp: 19.45

**Koosoolekut juhatas:** Leelo Suidt (direktor)

**Koosolekut protokollis:** Maris Toomessalu (hoolekogu liige)

**Koosolekul osalesid:** Leelo Suidt, Kersti Palm, Kerli Kirriland-Ilp, Kristina Ermel, Triinu Vihmann, Liis Saadjärv, Külli Muutra (õpetajate esindaja), Maris Toomessalu, Milvi Sepp (valla esindaja), Piret Raudsepp

**Koosolekult puudus: -**

PÄEVAKORD

1. Puhja LA arengukava ülevaade
2. Puhja LA 2019/2020 õppeaasta kokkuvõte
3. Jooksvad küsimused
4. **Puhja LA arengukava ülevaade**

Lasteaia direktor andis ülevaate Puhja LA arengukava valmimisest ning arengukavast endast.

* Arengukava kohta küsimusi ei olnud.
* Hääletus: arengukava vastuvõtmise poolt hääletas 8 hoolekogu liiget, vastu ei hääletanud keegi, erapooletuid ei olnud.

**Hoolekogu kinnitas üksmeelselt arengukava vastuvõtmise.**

1. **Puhja LA 2019/2020 õppeaasta kokkuvõte**

Lasteaia õppealajuhataja Piret Raudsepp andis ülevaate 2019/2020 õppeaastast.

* Arutelu tekkis haigustunnustega laste lasteaeda toomise osas. Juhtkonna soovitus on rühmade koosolekutel kindlasti lapsevanematel kokku leppida, millal võib lapse lasteaeda tuua (nohud, köhad, väike palavik). Kokkuleppe osas tuleks kindlasti läbi viia hääletus ja tulemus protokollida.
* Direktor juhtis veel tähelepanu, et puudumistest teatamisel jälgida LA kodukorda.

**Hoolekogu kinnitas üksmeelselt 2019/2020 õppeaasta kokkuvõtte.**

1. **Jooksvad küsimused**
2. Hoolekogu soovis teada, mille põhjal otsustati uuel õppeaastal just Piibelehe rühma viia laps, kes vajab enda kõrvale abiõpetajat.

Juhtkond: 1) tugispetsialistide arvates oleks lapsele keskkonna vahetust vaja; 2) Piibelehe rühma meeskond on selleks valmis; 3) säilitada lasteaias sobitusrühm.

1. Hoolekogu uuris, miks otsustati Õnnelille rühmaõpetaja Kati viia uuest õppeaastast üle teise rühma.

Juhtkond: Kuna Kati oli sellel õppeaastal ühes rühmas koos oma lapsega, siis see paraku tegi olukorra keeruliseks nii teistele õpetajatele kui ka Katile endale. Kati enda soov oli see, et tema laps jääks kindlasti enda rühma ja tema ise liigub teise rühma õpetajaks.

1. Arutelu seoses lasteaias magamisega. Juhtkond jäi kindlaks seisukohale, et laps peab päeval puhkama. Kedagi ei sunnita magama, aga nö vaikne tund voodis kehtib kõigile. Kui kellelgi on probleem seoses sellega, et laps magab päeval liiga kaua, mistõttu ta ei uinu õhtul õigel ajal, siis saab alati rühmaõpetajatega kokku leppida, et nad ei laseks lapsel kauem maga kui nt 1 tund.
2. Hoolekogu uuris, miks ei jätka uuest aastast koos sõimerühma (kuldvõti) meeskond.

Juhtkond: Rühma meeskonna komplekteerimisel tuleb vaadata, et meeskonna töö sujuks. Antud juhul leiti, et nii on parem.

1. Milvi Sepp andis teada, et sügisel oleks võimalik osaleda lasteaiaealiste laste vanematele suunatud koolitusprogrammis „Imelised aastad“, kui Puhja LA saaks kokku nt ca 15 lapsevanemat. Juhtkond arvas, et see oleks täiesti mõeldav.
2. Leelo andis hoolekogule teada, et vallas on loodud fookusgrupid, kus tuleb arutusele valla hariduse allasutuste reformimine. Meie lasteaiast on lapsevanemate seast esitatud sinna Karmen Paavel ja Maris Toomessalu.

(allkirjastatud digitaalselt)

Leelo Suidt

Koosoleku juhataja

(allkirjastatud digitaalselt)

Kersti Palm

Hoolekogu esimees

(allkirjastatud digitaalselt)

Maris Toomessalu

Koosoleku protokollija